סעלעבריטעט

א סעלעבריטעט, סעלעבריטי אדער סעלעב (ענגליש: celebrity) איז א בארימטער פערזאן, געוויינטלעך צוליב זיין טעטיקייט אין די פעלדער פון פארוויילונג (ווי טעלעוויזיע, פילם און מוזיק), מאדעלינג אדער ספארט. אפט באקומט דער סעלעבריטעט בארימטקייט כאטש אז זיין באטייליקונג אין זיין פעלד איז מינערדיק. עס אויך זענען דא פאלן פון סעלעבריטעטן וואס זענען געווארן טעטיק אינעם פעלד פון פאליטיק, און אויך פאליטיקער וואס מען באדאכט אלס סעלעבריטעטן.

 כאראקטעריסטיקס 
סעלעבריטעטן זענען באקאנט צו א גרויסער טייל פונעם גענעראלער פובליקום, און א סך מענטשן פאלגן נאך זייערע פערזענלעכע לעבן. סעלעבהייט ווערט זייער שטארק פארבונדט מיט באַרעדעריי. עס איז דא אן אינטערעס אין די פערזענלעכע לעבן פון א סך סעלעבן, וואס ווערט אפט באלייגט מיט טשעפּעניש. א גאנצע אינדוסטריע פון פאטאגראפן מיט דעם ביינאמען "פּאַפּאַראַצי" מאכט פרנסה פון באקומען בילדער פון סעלעבן. די סעלעבן שאפן א וועלער פון וואָיוריזם; דאס מאכט האנדלען מיט דאס לעבן פון סעלעבן א פאפולערע סארט פארוויילונג. א סך סעלעבן ווערן פארבונדן מיט סקאנדאלן פון פארראט, פּליאָטקעס, סעקס און דראגס. סיי צוליב זייער לעבנסשטייגער וואס דערלויבט לוקסוס און סיי צוליב דעם גרויסן פובליקן אינטערעס, וואס מאכט דעם מעדיע רוקן אזלעכע געשעענישן ארויס.

פון דער זייט האבן סעלעבן הנאה פון זייער בארימטקייט, און זיי קענען געוויינטלעך באקומען טייערע רעקלאמע אפמאכן, איינרופן צו סאציעלע לוקסוס געשעענישן און באדייטיקע לינדערונגען ביים קויפן פראדוקטן, אלס א טייל פונעם בראַנדונג פון די דאזיקע פראדוקטן. עס זענען דא סעלעבן וואס האלטן נישט פונעם פובליקן אינטערעס און די אינוואזיע צו זייער פריוואטקייט און פרובירן אויסצומיידן די פאטאגראפן, די אנהענגער און די באַרעד-צווייגן. א סך סעלעבן דינגען ראטגעבערס פאר מעדיע און פובליק-באציאונג צו פארבעסערן זייערע אינטעראקציעס מיט די מאסן און לינדערן די שוועריקייטן פון קאמוניקאציע מיט זיי.

א סך צייטונגען פובליצירן א רעגולערע צווייג וואס האנדלט מיט באַרעדעריי וועגן סעלעבן. א פיאנער אינעם פעלד אין ישראל איז געווען דער צווייג "רחל המרחלת" אינעם וואָכיקן מאגאזין "דער דאזיקער וועלט". אן אנדערע באקאנטע באַרעדעריי צווייג אין ישראל איז געווען "ציפורה" אינעם לאקאלער מאגאזין "דער שטאָט".

 סעלעבריטעטן און פאליטיק 
עס זענען דא צוויי פארעמס פון א "פאליטיקער-סעלעב", איינער וואס מישט צווישן פאליטיק און סעלעבהייט. די ערשטע פארעם איז פון א פאליטיקער וואס ווערט געוואַלט אדער נאמינירט פאר א פובליקע ראלע און נוצט עלעמענטן פון שטערנהייט צו באווייזן זיין טענה אז ער פארשטעלט א ציל אדער א גרופע. די צווייטע פארעם איז א סעלעב אינעם פעלד פון פאפולערע קולטור וואס נוצט זיין באוואונדערונג אויסצודריקן זיינע מיינונגען איבער איצטיקע טעמעס.

 זעט אויך 
 פאפאראצי
 געלע זשורנאליזם
 בארעדעריי
 פאפ איקאנע

קאטעגאריע:פארוויילונג
קאטעגאריע:אונטערקולטורן